אהוד נצר (מהנדס)

אהוד נצר (נולד ב-1954 בערך) הוא מנהל בכיר בתעשייה הביטחונית בישראל, בהכשרתו מהנדס מכונות.

ביוגרפיה
נולד בתל אביב להורים יוצאי האצ"ל. אביו היה אחיו של הכדורגלן ולוחם האצ״ל נתן פנץ. כשהיה בכיתה ה' עברה משפחתו לצפת. התגייס לחיל הים והיה בקורס חובלים.

בעל תואר ראשון ושני בהנדסת מכונות מהפקולטה להנדסת מכונות בטכניון ותואר שלישי מאוניברסיטת סטנפורד בארצות הברית.

במשך 25 שנה, מילא שורת תפקידים בחברת "רפאל", והתקדם עד לתפקיד ראש חטיבת המערכות והתקשוב בה וסמנכ"ל.

ב-2007 פרש מ"רפאל" ובמשך כשנה וחצי היה מנכ"ל חברת אורביט לתקשורת לוויינים.

בשנת 2008 מונה לסמנכ"ל פיתוח בוועדה לאנרגיה אטומית.

ב-11 ביולי 2013 החליף את אודי אדם בתפקיד מנכ"ל הקריה למחקר גרעיני - נגב. סיים את תפקידו בפברואר 2018, ובהמשך אותה שנה התמודד על תפקיד מנכ"ל התעשייה האווירית לישראל. 

מכהן כיו"ר הסטארט-אפ סיגה, שעוסק במערכות לזיהוי מתקפת סייבר על תשתיות לאומיות.

קישורים חיצוניים
 
 
  שהמציא יחד עם יצחק פורת

הערות שוליים

סגל רפאל
מנהלי הקריה למחקר גרעיני – נגב
צפת: אישים
מהנדסי מכונות ישראלים
עובדי הוועדה לאנרגיה אטומית
בעלי תואר דוקטור מאוניברסיטת סטנפורד
דירקטורים ישראלים